**Dagsorden til mødet i
Demokrati- og Borgerudvalget**

(Indeholder åbne dagsordenspunkter)

|  |  |
| --- | --- |
| **Mødedato:** | Tirsdag den 6. december 2016 |
| **Mødested:** | Mødelokale 505 |
| **Mødetidspunkt:** | Kl. 16:00 - 20:00 |
| **Medlemmer:** | Formand: Christian Jørgensen (V) Næstformand: Kurt Halling (O) Jette Irene Kjær (C) Marianne Thomsen (F) Steen Wrist Ørts (A)  |

Indholdsfortegnelse

47 Godkendelse af dagsorden 3

48 Status 4

49 Mødeplan for 2017 5

50 Udmøntning af budget 2017 6

51 Herslev Kirkevej 36 - nedrivning 7

52 Frivillighed i Fredericia Kommune 9

53 Drøftelse af fritidsmuligheder for unge 11

54 Fredericia Kommunes Borgerpanel 12

55 Eventuelt 14

# 47 Godkendelse af dagsorden

|  |  |  |
| --- | --- | --- |
|  | Sagsnr.: | Sagen afgøres i: Demokrati- og Borgerudvalget |

Indstillinger:

Politik og Kommunikation indstiller, at dagsorden godkendes.

Bilag:

# 48 Status

|  |  |  |
| --- | --- | --- |
|  | Sagsnr.: | Sagen afgøres i: Demokrati- og Borgerudvalget |

Sagsresumé:

**Status fra:**

1. Formanden

1. Udvalgsmedlemmer

1. Forvaltningen

Indstillinger:

Politik og Kommunikation indstiller, at statusorienteringerne tages til efterretning.

Bilag:

# 49 Mødeplan for 2017

|  |  |  |
| --- | --- | --- |
|  | Sagsnr.: | Sagen afgøres i: Demokrati- og Borgerudvalget |

Sagsresumé:

Demokrati- og Borgerudvalget skal ifølge kommissoriet afholdes mindst 4 årlige udvalgsmøder, og dertil kommer dialogmøder med interessenter.

Det foreslås følgende mødeplan for 2017:

09.03 2017    Udvalgsmøde

03.04 2017    Byrådets Borgerdialogmøde

11.05 2017    Udvalgsmøde

31.08 2017    Udvalgsmøde

28.09 2017    Udvalgsmøde

30.10 2017    Byrådets Borgerdialogmøde

Indstillinger:

Politik og Kommunikation indstiller, at Demokrat-og Borgerudvalget:

1.    Drøfter og beslutter en mødeplan for 2017

2.    Drøfter og beslutter tidspunktet for udvalgsmøderne

Bilag:

# 50 Udmøntning af budget 2017

|  |  |  |
| --- | --- | --- |
|  | Sagsnr.:16/7991 | Sagen afgøres i: Demokrati- og Borgerudvalget |

Sagsresumé:

Demokrati- og Borgerudvalget skal drøfte udmøntningen af budget 2017, hvor udvalget har ansvaret for at udmønte 1 mio. kr.

**Sagsbeskrivelse:**

I budget 2017 har byrådet besluttet følgende:

**Dialog i øjenhøjde**

Demokrati- og Borgerudvalget har allerede nu bidraget med mange værdifulde indspark til vores lokaldemokrati og til dialogen i øjenhøjde. Der er igangsat effektive bosætningsaktiviteter i 2016. Derfor afsættes yderligere 0,5 mio. kr. til udvalgets arbejde i 2017.

Yderligere får Demokrati- og Borgerudvalget til opgave at facilitere en proces med kommunens borgere, der giver forslag til hvordan rådhusets forhal samt rådhusplads i endnu højere grad end i dag bliver byens rum og gøres mere borgervenlig. Desuden skal der udvikles ny teknologi og online markedsføring af Fredericias mange tilbud til vores borgere. Der afsættes yderligere 0,5 mio. kr. til at arbejde med denne dagsorden.

Indstillinger:

Politik og Kommunikation indstiller, at Demokrati og Borgerudvalget drøfter udmøntningen af budget 2017.

Bilag:

# 51 Herslev Kirkevej 36 - nedrivning

|  |  |  |
| --- | --- | --- |
|  | Sagsnr.:16/6647 | Sagen afgøres i: Demokrati- og Borgerudvalget |

Sagsresumé:

I forlængelse af købet af Herslev Kirkevej 36, har Fredericia Kommune afholdt licitation vedr. nedrivning og miljøsanering af Herslev Kirkevej 36, 7000 Fredericia.  Det laveste bud er endt op i **799.825,00 kr**. ekskl. moms. Tilbuddet er vedhæftet i bilag.

I budgettet er der afsat 600.000,00 kr. ekskl. moms til nedrivningsomkostningerne.

De yderligere omkostninger på nedrivningen der anløber 199.825,00 kr. skyldes højere miljøsaneringsomkostninger end tidligere antaget.

Økonomiske konsekvenser:

|  |  |  |  |  |  |  |  |
| --- | --- | --- | --- | --- | --- | --- | --- |
| *Tekst(beløb i mio. kr.)* | TB 2016 | TB 2017 | TB 2018 | TB 2019 | TB 2020 | Anlægs-bevilling | Fri-givelse |
| Ekstrabevilling til nedrivning af Herslev Kirkevej 36 (XA-50249), By- og Planudvalget | 0,200 |   |   |   |   | 0,200 | 0,200 |
| Pulje på drift, Demokrati og Borgerudvalget | -0,200 |  |  |   |   |  |  |
|  |  |  |   |   |   |   |   |
| I alt (- = kasseindlæg/ + = kasseudlæg) | 0,000 | 0,000 | 0,000 | 0,000 | 0,000 |  |  |

Vurdering:

Påtrods af ekstraomkostninger på 199.825,00 kr. vurderes det fortsat at nedrivning af Knudsens Gård bør igangsættes, idet nedrivningsarbejdet vil være i tråd med kommunens ønske om at rydde op og få fjernet nedslidte ejendomme i kommunen. Knudsens Gård i Herslev ligger på en så central grund i Herslev, at den skæmmer et stort område, hvorfor det vil give værdi til hele lokalsamfundet i Herslev at få saneret området.

Indstillinger:

Strategisk Udvikling indstiller til Demokrati og Borgerudvalget, at

Budgettet til nedrivningsomkostninger forhøjes med 200.000 DKK.

Såfremt et køb bliver godkendt, bliver budget og bevillinger tilrettet med de i økonomiske konsekvenser anførte ændringer.

Bilag:

Åben - Tilbudsliste, underskrevet.pdf

# 52 Frivillighed i Fredericia Kommune

|  |  |  |
| --- | --- | --- |
|  | Sagsnr.:16/6139 | Sagen afgøres i: Demokrati- og Borgerudvalget |

Sagsresumé:

Demokrati- og Borgerudvalget har ifølge udvalgets kommissorium ansvaret for at videreudvikle dialogen med borgerne og være med til at skabe nye former for borgerdeltagelse. Udvalget skal blandt andet arbejde med nærdemokrati i lokalsamfund. Frivillighed er her vigtigt, da nærdemokrati i høj grad handler om medborgerskab og om at tage ansvar for sit lokalområde.

**Sagsbeskrivelse:**

En af Demokrati- og Borgerudvalgets opgaver er at udarbejde anbefalinger til andre relevante udvalg om Fredericia Kommunes frivillighedsindsats.

Derfor igangsatte Demokrati- og Borgerudvalget en undersøgelse, der skal give overblik over frivillighedsområdet i Fredericia Kommune, og information om hvordan kommunens fagområdet arbejder med frivillighed.

Undersøgelsens resultater er vedhæftet som bilag.

Demokrati- og Borgerudvalget besluttede d. 07.10 2016, at tage på dialogturné rundt i Fredericia for at blive inspireret af de mange former for frivillighed og frivillige, der gør et stort stykke arbejde for Fredericia. Der er lavet forslag til dialogturné primo 2017. Se vedlagte bilag.

Demokrati- og Borgerudvalget faciliterede d. 31. oktober Byrådets Borgerdialogmøde med temaet frivillighed. Her fik byrådet inspiration til frivillighed og input til det er at være frivillig i Fredericia og hvilke muligheder og udfordringer, borgerne oplever i deres frivillige arbejde.

Demokrati- og Borgerudvalget bedes drøfte læringspunkerne fra Byrådets Borgerdialogmøde. Særligt har det været et ønske, at drøfte temaet ”unge og frivillighed”, og sætte fokus på fritidslivet for kommunens unge både i midtbyen så vel som de forskellige bydele i Fredericia.

Indstillinger:

Politik og Kommunikation indstiller, at Demokrati og Borgerudvalget:

1. Drøfter undersøgelsen om frivillighed i Fredericia Kommune

1. Godkender dialogtournéen til de frivillige foreninger

1. Drøfter læringspunkter fra Byrådets Borgerdialogmøde

1. Drøfter rammerne og formen for Demokrati- og Borgerudvalgets arbejde med frivillighed

Bilag:

Åben - Udkast til studietursprogram.pdf

Åben - Undersøgelse af kommunens samarbejde med frivillige.docx

# 53 Drøftelse af fritidsmuligheder for unge

|  |  |  |
| --- | --- | --- |
|  | Sagsnr.:16/6139 | Sagen afgøres i: Demokrati- og Borgerudvalget |

Sagsresumé:

Demokrati- og Borgerudvalget har ønsket at drøfte temaet ”unge og fritidsmuligheder”, bl.a. med afsæt i den offentlige debat om de 14-15 årige og deres muligheder for at mødes.

Indstillinger:

Politik og Kommunikation indstiller, at Demokrati og Borgerudvalget drøfter temaet.

Bilag:

# 54 Fredericia Kommunes Borgerpanel

|  |  |  |
| --- | --- | --- |
|  | Sagsnr.:16/7972 | Sagen afgøres i: Demokrati- og Borgerudvalget |

Sagsresumé:

Fredericia Byråd besluttede i budget 2013 at etablere et borgerpanel til indsamling af borgernes holdninger til aktuelle kommunale spørgsmål. Demokrati- og Borgerudvalget skal drøfte udmøntningen og den fremtidige brug af borgerpanelet.

**Sagsbeskrivelse:**

I budget 203 besluttede byrådet, at etablere et borgerpanel:

*Der etableres et elektronisk borgerpanel til indsamling af borgernes holdninger til aktuelle kommunale spørgsmål. Borgerpanelet er således et supplement til borgertilfredshedsundersøgelserne, der gennemføres på de store velfærdsområder.*

I budget 2016 besluttede byrådet følgende:

***Fredericianerne er de bedste ambassadører***

*Indsatsen for at gøre Fredericia til en attraktiv bosætningskommune tager*

*udgangspunkt i fredericianerne som vores bedste ambassadører for øget bosætning. Der skal være en tæt dialog med vores borgere og virksomhederne om Fredericias styrker og svagheder som bosætningskommune. I den forbindelse skal Borgerpanelet anvendes aktivt for at få værdifuld feedback fra kommunens egne borgere.*

*I den forbindelse ønskes et fornyet fokus på udvikling af Borgerpanelet, der i højere grad skal anvendes til dialog med og feedback fra kommunens borgere. Der skal afvikles tre holdningstilkendegivelser fra Borgerpanelet om året. Økonomiudvalget vil følge udviklingen og brugen af Borgerpanelet.*

Status er, at der er 2418 borgere tilmeldt borgerpanelet, og Borgerpanelet har været i anvendelse tre gange siden. Vedhæftet til sagen er tidligere beslutninger om borgerpanelet.

Demokrati- og Borgerudvalget bedes drøfte relevante temaer og spørgsmål, som byrådet ønsker borgernes holdninger til, samt udarbejde anbefalinger til Økonomiudvalget.

Vurdering:

Det vurderes, at det vil være hensigtsmæssigt med en politisk forankring af Borgerpanelet og brugen af det. Demokrati- og Borgerudvalget kan med fordel drøfte relevante temaer og spørgsmål, som byrådet ønsker borgernes holdninger til.

Indstillinger:

Politik og Kommunikation indstiller, at Demokrati- og Borgerudvalget drøfter brugen af Borgerpanelet og formulerer relevante temaer og spørgsmål, samt udarbejder anbefalinger til Økonomiudvalget.

Bilag:

Åben - Etablering af borgerpanelet 2013.pdf

# 55 Eventuelt

|  |  |  |
| --- | --- | --- |
|  | Sagsnr.: | Sagen afgøres i: Demokrati- og Borgerudvalget |

Indstillinger:

Fagafdelingen indstiller

Bilag:

**Underskriftsside**

Christian Jørgensen

Kurt Halling

Marianne Thomsen

Steen Wrist Ørts

Jette Irene Kjær